Doložka
finančných, ekonomických, environmentálnych vplyvov,
vplyvov na zamestnanosť a podnikateľské prostredie

1.	Vplyvy na verejné financie:
Navrhovaný zákon o odbornom vzdelávaní a príprave a o zmene a doplnení niektorých zákonov si vyžiada zvýšené nároky na verejné financie.  
Personálne a finančné zabezpečenie predmetného návrhu bude Ministerstvo školstva SR realizovať v rámci schváleného limitu rozpočtu verejnej správy na jednotlivé rozpočtové roky. Vyššie územné celky budú navrhované kompetencie financovať zo svojich rozpočtov.  
Predpokladané dopady sú odhadované nasledovne: 
                                                                                                                                                             Navrhovaná                     položka   Odhadovaný dopad   Odhadovaný dopad   Odhadovaný dopad zmena                                              na rok 2009               na rok 2010               na rok 2011 
                                                   (v tis. Sk)                  (v tis. Sk)                   (v tis. Sk) 
 
1. Odhadovaný dopad         610              158                           493                         513  
    na rozpočet MŠ SR  
    vzhľadom na zriadenie,   620                56                           173                         180  
    prevádzku a odmeny  
    členov Rady vlády           630              234                           500                         520  
    SR pre odborné  
    vzdelávanie a prípravu    600              448                         1166                       1213  
    (počet zamestnancov: 2)  
 
2. Odhadovaný dopad         610  
    na rozpočty všetkých  
    VÚC vzhľadom na          620  
    zriadenie, prevádzku  
    a odmeny členov             630              473                         1475                        1534  
    Krajských rád odborného 
    vzdelávania a prípravy    600              473                         1475                        1534  
 
3. Odhadovaný dopad  
    na rozpočty obcí,  
    VÚC a ŠR vzhľadom  
    na priame financovanie  
    odborného vzdelávania  
    zo strany zamestnávateľov  
    uznané ako daňový výdavok  
    Celkom                                             3500                        12500                      15625  
    Z toho zníženie výnosu dane pre: 
    Obce                                                 2460,5                       8787,5                   10984  
    VÚC                                                   822,5                       2937,5                     3672  
    Štátny rozpočet                                   217                           775                          968,7  
 
Odhadovaný dopad priameho financovania odborného vzdelávania zo strany zamestnávateľov – uznaného ako daňový výdavok vychádza zo skutočnosti v roku 2008, kedy sa pre zamestnávateľov, s ktorými mali žiaci uzatvorené pracovné zmluvy podľa § 53 Zákonníka práce pripravovalo 1017 žiakov, čo predstavuje 0,8 % z celkového počtu 127 675 žiakov stredných odborných učilíšť, odborných učilíšť, učilíšť a združených stredných škôl. Pri výpočte boli použité údaje z Ústavu informácií a prognóz školstva a údaje poskytnuté príslušnými zriaďovateľmi uvedených škôl. 
V súvislosti s navrhovanou úpravou ustanovenia § 19 ods. 2 písm. c) zákona č.595/2003 Z. z. sa finančné a hmotné zabezpečenie žiakov stredných odborných škôl poskytované podľa ustanovení § 12 a § 13 zákona č......./2008 Z. z. o odbornom vzdelávaní a odbornej príprave a o zmene a doplnení niektorých zákonov považuje za oprávnený daňový výdavok. 
Predpokladané výdavky na finančné a hmotné zabezpečenie (motivačné štipendium, stravovanie, ubytovanie, cestovné a odmena za produktívnu prácu) jedného žiaka pripravujúceho sa pre zamestnávateľa podľa § 53 zákonníka práce budú predstavovať priemerne 47000,- Sk na rok. 
Predpokladá sa, že počet žiakov, ktorí sa budú pripravovať pre zamestnávateľa podľa § 53 zákonníka práce bude medziročne stúpať o 25 % a v rokoch 2009 – 2011 bude počet týchto žiakov nasledovný: 2009 - 1100 žiakov, 2010 – 1400 žiakov a v roku 2011 - 1750 žiakov. 

2.	Vplyvy na obyvateľov, hospodárenie podnikateľskej sféry a iných právnických osôb: 
Realizáciou predloženého návrhu zákona sa predpokladá pozitívny vplyv na obyvateľov a na hospodárenie podnikateľskej sféry a iných právnických osôb z dôvodu nárastu kvalifikovanej pracovnej sily v súlade s potrebami trhu práce.

3.	Vplyvy na životné prostredie:  
Návrh zákona nebude mať dopad na životné prostredie.

4.	Vplyvy na zamestnanosť:
Návrh zákona predpokladá pozitívny dopad na zamestnanosť v Slovenskej republike z dôvodu vyššej uplatniteľnosti absolventov stredných odborných škôl pripravených v súlade s požiadavkami zamestnávateľov. 

5.	Vplyvy na podnikateľské prostredie:
Návrh zákona predpokladá pozitívny dopad na podnikateľské prostredie z dôvodu zvýšeného počtu absolventov, ktorí získajú podnikateľské zručnosti už počas štúdia v strednej odbornej škole.